ड० हिमन्त बिश्व शर्माआ आसामनि 15 नं गिबि मन्थ्रि। ड० हिमन्त बिस्व शर्माआ गिबि मन्थ्रि हिसाबै समायखिरा लानाय समावनो बिजेपि दोलोजों लोगोसे एजिपि आरो इउपिपिएल दोलोनि ज’यै गासै सा 13 एमएलए फोरा केबिनेट मन्थ्रि हिसाबै समायखिरा लाबाय। दा बिसोर हादरसा सोरखारनि गावबा-गावनि बिफानफोरखौ आजावनानै खामानि मावगासिनो दं। दा आसामनि गोदान सोरखारा कर’ना जिउसाजों जुजिनो गोनां जादों। दासान्दै आसामाव कर’ना जिउसाजों साग्लोब जानानै गोबां सुबुंफोरा थैनो गोनां जादों। हादरसायाव कर’ना जिउसाजों साग्लोब जानाय सुबुंफोर बांनो हमदों। दा बिदि बांनायखौ होबथानो थाखाय गोदान सोरखारखौ नारा-नाथा जुजिनाय नुनो मोन्दों ।